Et drømmemål af Mattias Lindström gav AaB en fortjent 1-0 sejr på Parkens slidte plæne, hvor især Thomas Augustinussen og Kasper Risgård var dominerende gennem samtlige 90 minutter. - Siden vores nederlag til Getafe har flere spurgt, hvad vi skulle i København onsdag aften, og hvad vi skal i Israel i næste uge, men spillerne besvarede på bedste vis spørgsmålet i dag, udtaler Erik Hamrén til aabsport.dk.
Med en sejr på 1-0 onsdag aften over de forsvarende mestre fra FCK, viste AaB at det ikke er nogen tilfældighed, at holdet ligger nummer et i SAS-Ligaen.